钦定古今图书集成/理学汇编/文学典/第008卷 > 王楙野客丛谈 > 《韩李》
## 钦定古今图书集成/理学汇编/文学典/第008卷 > 王楙野客丛谈 > 《韩李》

韩退之《自荐书》曰：“假如贤者至，阁下乃一见之；愚者
至，不得见焉，则贤者莫不至，而愚者日远矣。假如愚
者至，阁下以千金与之；贤者至，亦以千金与之，则愚
者莫不至，而贤者日远矣。”李翱《荐所知书》曰：“兹有二
人偕来，其一人贤士也，其一人常常人也。待之礼貌，
不加崇焉，则贤者行。贤者行，则常常之人日来矣，况”
其待常常之礼貌加厚。则善人何求而来哉。二公均
以是意设谕。别白是否。其理明甚。非老于文笔者不
及此。